Source: http://www.monitoruljuridic.ro/act/ordin-nr-1-090-din-16-noiembrie-2015-pentru-modificarea-i-completarea-ordinului-ministrului-dezvolt-rii-regionale-i-locuin-ei-nr-636-2009-privind-aprobarea-categoriilor-de-cheltuieli-eligibile-efectuate-pentru-173500.html
Timestamp: 2020-05-31 10:59:29+00:00
Document Index: 30925868

Matched Legal Cases: ['articolul 8', 'articolul 8', 'articolul 8', 'articolul 9', 'articolul 10', 'articolul 12', 'articolul 12', 'articolul 12']

﻿ ORDIN nr. 1.090 din 16 noiembrie 2015 pentru modificarea şi completarea Ordinului ministrului dezvoltării regionale şi locuinţei nr. 636/2009 privind aprobarea categoriilor de cheltuieli eligibile efectuate pentru implementarea Proiectului de asistenţă tehnică finanţat în cadrul Programului de cooperare transfrontalieră Ungaria - România
Ordinul ministrului dezvoltării regionale şi locuinţei nr. 636/2009 privind aprobarea categoriilor de cheltuieli eligibile efectuate pentru implementarea Proiectului de asistenţă tehnică finanţat în cadrul Programului de cooperare transfrontalieră Ungaria - România, publicat în Monitorul Oficial al României, Partea I, nr. 586 din 24 august 2009, cu modificările ulterioare, se modifică şi se completează după cum urmează:
"a) Autoritatea Naţională pentru Programul de cooperare transfrontalieră Ungaria - România, denumită în continuare Autoritatea Naţională din România, reprezentată de Ministerul Dezvoltării Regionale şi Administraţiei Publice, precum şi persoanele din cadrul Autorităţii Naţionale din România cu atribuţii în implementarea Programului, persoanele cu statut de membru sau observator şi invitaţii acestora în cadrul comitetelor de planificare, monitorizare şi selecţie ale Programului sau oricăror altor întâlniri aferente Programului;"
2. La articolul 8 alineatul (1), literele d) şi f) se modifică şi vor avea următorul cuprins:
"d) organizarea de întâlniri tehnice, seminare, sesiuni de informare şi de instruire, evenimente tematice, conferinţe de lansare, promovare a cooperării teritoriale europene şi de încheiere a Programului, precum şi cheltuieli necesare pregătirii viitorului program pentru perioada 2014-2020;
f) servicii pentru crearea, găzduirea, dezvoltarea, actualizarea şi întreţinerea paginii de internet;"
3. La articolul 8 alineatul (1), după litera h) se introduc trei noi litere, literele i)-k), cu următorul cuprins:
"i) servicii pentru dezvoltare şi promovare a identităţii vizuale pentru Programul de cooperare Interreg V-A România - Ungaria 2014-2020;
j) servicii pentru montarea şi întreţinerea de reţele electrice şi IT;
k) servicii de arhivare documente."
4. La articolul 8 alineatul (2), după litera e) se introduce o nouă literă, litera f), cu următorul cuprins:
"f) taxe de înmatriculare a autoturismelor achiziţionate în cadrul Programului."
5. La articolul 9 alineatul (1), literele a)-c) se modifică şi vor avea următorul cuprins:
"a) autoturisme, cu condiţia încadrării în limita maximă a numărului de autoturisme la nivelul Ministerului Dezvoltării Regionale şi Administraţiei Publice, aprobat potrivit dispoziţiilor legale, echipamente de birou şi IT, precum calculatoare, laptop, proiector, printer/copiator color, fax, aparatură foto-video, servere, periferice IT şi accesorii IT, utilitare de birou, accesorii electrice, mobilier etc., în cazul în care Autoritatea Naţională din România este beneficiar;
b) autoturisme în limita numărului maxim aprobat prin proiectul de asistenţă tehnică, echipamente de birou şi IT, precum calculatoare, laptop, printer/copiator color, fax, utilitare de birou, accesorii electrice, servere, periferice IT şi accesorii IT, mobilier etc., şi de înlocuire a echipamentelor IT, sistem electronic sau digital de acces, sistem antiefracţie, sistem de detectare, semnalizare şi avertizare incendiu, în cazul în care Controlul naţional de prim nivel este beneficiar;
c) autoturism aprobat prin proiectul de asistenţă tehnică, echipamente de birou şi IT, precum calculatoare, laptop, printer/copiator color, fax, utilitare de birou, accesorii electrice, servere, periferice IT şi accesorii IT, mobilier etc., şi de înlocuire a echipamentelor IT, sistem electronic sau digital de acces, sistem antiefracţie, sistem de detectare, semnalizare şi avertizare incendiu, în cazul în care Punctul de informare este beneficiar."
6. La articolul 10 alineatul (1), literele a), c) şi d) se modifică şi vor avea următorul cuprins:
"a) asigurarea pentru răspundere civilă obligatorie a autoturismelor, CASCO;
c) achiziţionarea materialelor şi serviciilor de igienizare, reamenajare, reparare şi întreţinere a sediului, servicii de transport mobilier, documente şi echipamente;
d) întreţinerea şi repararea echipamentelor şi autoturismelor utilizate în desfăşurarea activităţilor Programului;"
7. La articolul 12, litera d) se abrogă.
8. După articolul 12 se introduce un nou articol, articolul 12^1, cu următorul cuprins:
"Art. 12^1. - Sunt considerate eligibile cheltuielile de investiţie cu achiziţia de proprietăţi (în vederea desfăşurării activităţilor aferente asistenţei tehnice în programele de cooperare teritorială pe graniţa România-Ungaria)."
Tags: Monitorul Oficial, Acte Monitorul Oficial, Ordin, Alte Institutii, ﻿ ORDIN nr. 1.090 din 16 noiembrie 2015